Springfield (Illinois)

Springfield er hovedstaden i den amerikanske delstaten Illinois og har ca. 112 000 innbyggere. Springfield har vært hovedstad i Illinois siden 1837 (delstatens tredje hovedstad gjennom tidene).

USAs tidligere president Abraham Lincoln startet sin politiske karriere i Springfield, og er byens mest berømte innbygger. Han bodde i byen i 24 år fra 1837 til han ble president i 1861, og ligger gravlagt her. Noen av byens største turistattraksjoner er historiske steder som kan knyttes til Lincoln.

I 1908 brøt det ut raseopptøyer i byen som endte med at minst 7 personer døde. Opptøyene førte til dannelsen av National Association for the Advancement of Colored People (NAACP).

Den 10. februar 2007 erklærte Barack Obama sitt formelle kandidatur til presidentvalget i USA 2008 i en tale fra trappen av byens tidligere capitol-bygning, samme sted som Abraham Lincoln hadde holdt en epokegjørende tale i 1858.

Kommunen eier og driver Dallman kraftverk.

 Referanser 

 Eksterne lenker 



Kategori:Byer i Sangamon County
Kategori:Delstatshovedsteder i USA
Kategori:Bosetninger etablert i 1819
Kategori:1819 i Illinois
Kategori:Byer i Illinois